# Aukštutinis Reinas

### Straipsnis iš Vikipedijos, laisvosios enciklopedijos.

Aukštutinio Reino departamentas Prancūzijos žemėlapyje
Aukštutinio Reino herbas

Aukštutinis Reinas (68) (pranc. Le Bas-Rhin) – Prancūzijos departamentas šalies šiaurės rytuose, Elzaso regione, pavadintas pagal to paties pavadinimo upę. Administracinis centras – Kolmaras (Colmar). Generalinės tarybos pirmininkas Šarlis Butneras (Charles Buttner).

Departamente 6 apskritys, 31 kantonas, 31 municipalinis susivienijimas ir 377 komunos. Plotas – 3 525 km². 1999 m. – 708 025 gyventojų, 201 gyv./km².

## [taisyti] Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Elzaso provincijos dalyje. 1790 m. sausio 8 d. įstatymu pertvarkytas. 1795 1798 ir 1800 m. prijungtos dar kelios savivaldybės. 1814 ir 1816 m. prarado Monbejaro ir Odinkūro teritorijas. 1871-1919 m. priklausė Vokietijai ir vadinosi Bezirk Oberelsass. Versalio sutartimi buvo atkurtos departamento ribos, bet išskirta Belforo teritorija.

## [taisyti] Geografija

Kolmaras

Aukštutinio Reino departamentas ribojasi su Žemutinio Reino, Vogėzų departamentais, Belforo teritorija, Šveicarija ir Vokietija.

Teritoriją riboja Vogėzų kalnai, aukščiausia vieta – 1424 m., žemiausia -179 m virš jūros lygio.

### [taisyti] Pagrindiniai miestai

- Kolmaras (Colmar) – 65 136 gyventojų (1999 m.)
- Altkirchas (Altkirch) – 5 386 gyv.
- Gebvileras (Guebwiller) – 11 525 gyv.
- Ilcachas (Illzach) 14.947 gyv.
- Miulhauzenas (Mulhouse) – 110 359 gyv.
- Ribovilis (Ribeauvillé) – 4 929 gyv.
- Ridišheimas (Riedisheim) – 12.101 gyv.
- Riksheimas (Rixheim) – 12.608 gyv.
- Sent Luisas (Saint-Louis) – 19 961 gyv.
- Tanas (Thann) – 8 033 gyv.
- Vitenheimas (Wittenheim) – 15.026 gyv.

### [taisyti] Klimatas

Klimatas tipiškas kontinentinis, su šaltomis žiemomis ir sausomis, karštomis vasaromis. Vogėzų kalnai apsaugo nuo stiprių vėjų ir kritulių, todėl Kolmaro apylinkės yra viena sausiausių vietų šalyje. Vidutinė metinė temperatūra 10°C, amplitudė – iki 30°C. Kritulių – 600 mm per metus.

- Šalčiausia diena: 1986 m. vasario 27 d. -24,8°C
- Šalčiausi metai: 1963 m.
- Karščiausia diena: 2003 m. rugpjūčio 13 d. +40,9°C
- Karščiausi metai: 1994 m.
- Daugiausia kritulių per 24 val.: 1989 m. liepos 10 d. – 80,6 mm
- Sausiausi metai: 1962 m.
- Lietingiausi metai: 1999 m.

### [taisyti] Kalba

Tradicinės departamento kalbos – elzasiečių kalba, vokiečių kalba, oficiali – prancūzų. Folklore (dainos, pasakos ir kt.) iki šiol naudojama elzasiečių kalba.

## [taisyti] Ekonomika

Pagrindinės ekonomikos šakos: žemės ūkis, vynuogininkystė (Appellation d'origine contrôlée), alaus gamyba. Nemažas pajamas duoda turizmas.

## [taisyti] Politika

Aukštutinio Reino departamentui Prancūzijos senate atstovauja 4 senatoriai, Atstovų rūmuose – 7 deputatai. Generalinę tarybą sudaro 31 narys, kurių po pusę renkami kas trejus metus šešerių metų kadencijai.

### [taisyti] Apskritys

Apskritis | Gyventojų (1999) | Plotas (km²) | Tankumas | Kantonų | Savivaldybių
--- | --- | --- | --- | --- | ---
Altkirchas | 61.242 | 655 | 93 | 4 | 111
Gebvileras | 76.314 | 584 | 131 | 4 | 47
Kolmaras | 139.255 | 666 | 209 | 6 | 62
Miulhauzas | 304.295 | 634 | 480 | 9 | 73
Ribovilis | 49.311 | 462 | 107 | 4 | 32
Tanas | 77.608 | 525 | 148 | 4 | 52

## [taisyti] Nuorodos

| Vikiteka: Aukštutinis Reinas – Iliustracijos, vaizdo ir garso įrašai, susiję su straipsniu

- Prancūzijos regionai ir departamentai
- Prefektūra
- Generalinė taryba
- Miestai ir miesteliai
- Vynai ir receptai

Rodomas puslapis "http://lt.wikipedia.org../../../a/u/k/Auk%C5%A1tutinis_Reinas_5576.html"

Kategorija: Prancūzijos departamentai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Català
- Чăвашла
- Dansk
- Deutsch
- English
- Esperanto
- Español
- Euskara
- Français
- Arpitan
- Bahasa Indonesia
- Italiano
- 日本語
- Ladino
- Plattdüütsch
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Tiếng Việt
- 中文